CELEX: 32016D1039
Language: lt
Date: 1466035200000
Title: 2016 m. birželio 16 d. Tarybos sprendimas (ES) 2016/1039, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos generalinėje taryboje, dėl Europos Sąjungos prašymo pratęsti PPO įsipareigojimų atidėjimą, susijusį su autonominiu lengvatiniu režimu Vakarų Balkanų šalims

28.6.2016   
               
               
                  LT
               
               
                  Europos Sąjungos oficialusis leidinys
               
               
                  L 169/4
               
            TARYBOS SPRENDIMAS (ES) 2016/1039
      2016 m. birželio 16 d.
      kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos generalinėje taryboje, dėl Europos Sąjungos prašymo pratęsti PPO įsipareigojimų atidėjimą, susijusį su autonominiu lengvatiniu režimu Vakarų Balkanų šalims
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
      atsižvelgdama į Europos Komisijos pasiūlymą,
      kadangi:
      
                  (1)
               
               
                  Marakešo sutarties, kuriuo įsteigiama Pasaulio prekybos organizacija (toliau – PPO steigimo sutartis), IX straipsnio 3 ir 4 dalyse nustatytos narės įsipareigojimo, nustatyto PPO steigimo sutartyje arba bet kurioje daugiašalėje prekybos sutartyje, atidėjimo procedūros;
               
            
                  (2)
               
               
                  Tarybos reglamentas (EB) Nr. 2007/2000 (1), nustatantis atleidimą nuo muitų arba lengvatinio režimo taikymą produktams, kurių kilmės šalis yra Vakarų Balkanų šalys (Albanija, Bosnija ir Hercegovina, Kroatija, buvusioji Jugoslavijos Respublika Makedonija, Kosovas (*), Juodkalnija ir Serbija) buvo keletą kartų iš esmės keičiamas ir Tarybos reglamentu (EB) Nr. 1215/2009 (2) kodifikuotas. Europos Parlamento ir Tarybos reglamentu (ES) Nr. 1336/2011 (3) autonominių prekybos lengvatų galiojimas pratęstas iki 2015 m. gruodžio 31 d.
                  Tarybos reglamentu (ES) Nr. 517/2013 (4) Kroatija, jai įstojus į Europos Sąjungą, išbraukta iš Reglamento (EB) Nr. 1215/2009 taikymo srities. Europos Parlamento ir Tarybos reglamentu (ES) 2015/2423 (5) autonominių prekybos lengvatų galiojimas pratęsiamas iki 2020 m. gruodžio 31 d. Reglamente (EB) Nr. 1215/2009 su paskutiniais pakeitimais nustatoma, kad į Sąjungos rinką galima laisvai įvežti Vakarų Balkanų šalių ir teritorijų kilmės produktus, išskyrus tam tikrus žemės ūkio produktus, kuriems lengvatos yra ribotos, teikiamos muitais neapmokestinamų tarifinių kvotų forma;
               
            
                  (3)
               
               
                  nesant reikiamos apimties Sąjungos įsipareigojimų pagal Bendrojo susitarimo dėl muitų tarifų ir prekybos (GATT) 1994 I straipsnio 1 dalį ir XIII straipsnį atidėjimo, šių autonominių prekybos lengvatų režimą reikėtų taikyti visoms kitoms PPO narėms;
               
            
                  (4)
               
               
                  Sąjungai yra svarbu prašyti pratęsti įsipareigojimų PPO dėl autonominių prekybos lengvatų, kurias Sąjunga suteikė Vakarų Balkanų šalims, atidėjimą pagal PPO steigimo sutarties IX straipsnio 3 dalį;
               
            
                  (5)
               
               
                  Sąjunga turi pateikti tokį prašymą PPO;
               
            
                  (6)
               
               
                  todėl tikslinga nustatyti poziciją, kurios dėl minėto prašymo Sąjunga turi laikytis PPO generalinėje taryboje,
               
            PRIĖMĖ ŠĮ SPRENDIMĄ:
      1 straipsnis
      Pozicija, kurios turi būti laikomasi Europos Sąjungos vardu Pasaulio prekybos organizacijos generalinėje taryboje, yra prašyti pratęsti dabartinį PPO įsipareigojimų atidėjimą dėl autonominių prekybos lengvatų, kurias Sąjunga suteikė Vakarų Balkanų regionui, iki 2021 m. gruodžio 31 d. ir palaikyti to prašymo priėmimą.
      Tą poziciją pareiškia Komisija.
      2 straipsnis
      Šis sprendimas įsigalioja jo priėmimo dieną.
      
         Priimta Liuksemburge 2016 m. birželio 16 d.
         
            
               Tarybos vardu
            
            
               Pirmininkas
            
            L.F. ASSCHER
         
      
      
         (1)  2000 m. rugsėjo 18 d. Tarybos reglamentas (EB) Nr. 2007/2000 įvedantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiantis Reglamentą (EB) Nr. 2820/98 ir panaikinantis Reglamentus (EB) Nr. 1763/1999 ir (EB) Nr. 6/2000 (OL L 240, 2000 9 23, p. 1).
      
         (*)  Šis pavadinimas neturi poveikio pozicijoms dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.
      
         (2)  2009 m. lapkričio 30 d. Tarybos reglamentas (EB) Nr. 1215/2009, nustatantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms (OL L 328, 2009 12 15, p. 1).
      
         (3)  2011 m. gruodžio 13 d. Europos Parlamento ir Tarybos reglamentas (ES) Nr. 1336/2011, kuriuo iš dalies keičiamas Tarybos reglamentas (EB) Nr. 1215/2009, nustatantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms (OL L 347, 2011 12 30, p. 1).
      
         (4)  2013 m. gegužės 13 d. Tarybos reglamentas (ES) Nr. 517/2013, kuriuo dėl Kroatijos Respublikos stojimo adaptuojami tam tikri laisvo prekių judėjimo, laisvo asmenų judėjimo, bendrovių teisės, konkurencijos politikos, žemės ūkio, maisto saugos, veterinarijos ir fitosanitarijos politikos, transporto politikos, energetikos, mokesčių, statistikos, transeuropinių tinklų, teismų ir pagrindinių teisių, teisingumo, laisvės ir saugumo, aplinkos, muitų sąjungos, išorės santykių, užsienio, saugumo ir gynybos politikos bei institucijų sričių reglamentai ir sprendimai (OL L 158, 2013 6 10, p. 1).
      
         (5)  2015 m. gruodžio 16 d. Europos Parlamento ir Tarybos reglamentas (ES) 2015/2423, kuriuo iš dalies keičiamas Tarybos reglamentas (EB) Nr. 1215/2009, nustatantis išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, ir sustabdomas jo taikymas Bosnijai ir Hercegovinai (OL L 341, 2015 12 24, p. 18).